
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


1 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1949 


ΑΠΟΦΑΣΕΙΣ 

Αριθμ. 14429 _ 

Α. Επανίδρυση Διατμηματικού Προγράμματος 
Μεταπτυχιακών Σπουδών «Χημεία καιΤεχνολο- 
γία των Υλικών» Τμήματος Μηχανικών Επιστή¬ 
μης Υλικών της Πολυτεχνικής Σχολής Τμήματος 
Χημείας καιΤμήματος Φυσικής της Σχολής Θετι¬ 
κών Επιστημών του Πανεπιστημίου Ιωαννίνων. 
Β. Εσωτερικός Κανονισμός Λειτουργίας. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 
(συνεδρίαση 1046/5/26-4-2018, Θέμα 2°) 

Έχοντας υπόψη: 

Ι.Το π.δ. 746/1970 «Περί Ιδρύσεως Πανεπιστημίου 
εν Ιωαννίνοις». 

2. Το π.δ. 105/5-6-2013 «Μετονομασία Τμήματος και 
ίδρυση-συγκρότηση, κατάργηση και ανασυγκρότη¬ 
ση Σχολών στο Πανεπιστήμιο Ιωαννίνων» (ΦΕΚ 137/ 
5-6-2013, τ.Α'). 

3. Τις διατάξεις του ν. 4485/2017 (ΦΕΚ Α' 114), και ειδι¬ 
κότερα τα άρθρα 30 έως και 37,43,45 και 85. 

4. Τις διατάξειςτου ν. 4521/2018 (ΦΕΚ Α'38) άρθρο 19, 
παρ. 7. 

5. Την αριθμ. 163204/21/29-9-2017 εγκύκλιο του 
Υπουργείου Παιδείας, Έρευνας και Θρησκευμάτων. 

6. Την αριθμ. 216772/Ζ1/8-12-2017 υπουργική απόφα¬ 
ση (ΦΕΚ Β'4334/12-12-2017) με τίτλο «Τρόπος κατάρτι¬ 
σης του αναλυτικού προϋπολογισμού λειτουργίας και 
της έκθεσης βιωσιμότητας των προγραμμάτων μετα¬ 
πτυχιακών σπουδών». 

7. Την αριθμ. 26407/Ζ1/15-2-2018 εγκύκλιο του 
Υπουργείου Παιδείας, Έρευνας και Θρησκευμάτων. 

8. Το αριθμ. 45070/Ζ1/19-3-2018 έγγραφο του Γενι¬ 
κού Γραμματέα του Υπουργείου Παιδείας, Έρευνας και 
Θρησκευμάτων. 

9. Τις διατάξεις του ν. 4009/2011 (ΦΕΚ Α' 195) όπως 
τροποποιήθηκαν και ισχύουν. 

10. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α'83) όπως τροποποι¬ 
ήθηκαν και ισχύουν. 

11. Την αριθμ. 46025/Β7 (ΦΕΚ 1570/τ.Β'/20.10.2014) 
υπουργική απόφαση «Έγκριση Διατμηματικού Προγράμ¬ 


ματος Μεταπτυχιακών Σπουδών του Τμήματος Επιστή¬ 
μης και Τεχνολογίας Υλικών και του Τμήματος Χημείας 
της Σχολής Θετικών Επιστημών του Πανεπιστημίου Ιω¬ 
αννίνων σε σύμπραξη με το Γενικό Τμήμα Φυσικής-Χη- 
μείας και Τεχνολογίας Υλικών της ΣχολήςΤεχνολογικών 
Εφαρμογών τουΤΕΙ Αθήνας. 

12. Την αριθμ. 116512/Β7 (ΦΕΚ 2127/τ.Β'/04.08.2014) 
υπουργική απόφαση που αφορά την αντικατάσταση της 
αριθμ. 46025/Β7 (ΦΕΚ 1570/τ.Β'/20.10.2014) υπουργικής 
απόφασης για τη λειτουργία του αναμορφωμένου Δια- 
τμηματικού Προγράμματος Μεταπτυχιακών Σπουδών 
«Χημεία καιΤεχνολογία των Υλικών», χωρίςτη συμμετο¬ 
χή του Γενικού Τμήματος Φυσικής-Χημείας και Τεχνολο¬ 
γίας Υλικών της Σχολής Τεχνολογικών Εφαρμογών του 
ΤΕΙ Αθήνας. 

13. Το π.δ. 26/2009 (ΦΕΚ/τ.Α'/16.3.2009) σύμφωνα με 
το οποίο το Τμήμα Επιστήμης και Τεχνολογίας Υλικών 
της Σχολής Επιστημών και Τεχνολογιών του Πανεπιστη¬ 
μίου Ιωαννίνων μετονομάστηκε σε Τμήμα Μηχανικών 
Επιστήμης Υλικών. 

14. Το άρθρο 27 του ν. 4452/2017 (ΦΕΚ Α' 17), για την 
Ίδρυση της Πολυτεχνικής Σχολής στο Πανεπιστήμιο Ιω¬ 
αννίνων. 

15. Την εισήγηση της Ειδικής Διατμηματικής Επιτροπής 
(Ε.Δ.Ε.) του Διατμηματικού Προγράμματος Μεταπτυχια¬ 
κών Σπουδών «Χημεία και Τεχνολογία των Υλικών» του 
Πανεπιστημίου Ιωαννίνων. 

16. Τις αποφάσεις των Συνελεύσεων των Τμημάτων: 
Μηχανικών Επιστήμης Υλικών (315/28.3.2018), Φυ¬ 
σικής (498/26.3.2018) και Χημείας (972/23.3.2018 και 
974/17.4.2018) του Πανεπιστημίου Ιωαννίνων όπου 
εγκρίθηκαν η επανίδρυση και λειτουργία του διατμη- 
ματικού προγράμματος μεταπτυχιακών σπουδών με τίτ¬ 
λο «Χημεία και Τεχνολογία των Υλικών» του Τμήματος 
Μηχανικών Επιστήμης Υλικών της Πολυτεχνικής Σχολής 
του Πανεπιστημίου Ιωαννίνων,τουΤμήματος Χημείας και 
του Τμήματος Φυσικής της Σχολής Θετικών Επιστημών 
καθώς και ο εσωτερικός κανονισμός λειτουργίας του εν 
λόγω προγράμματος (ΔΠΜΣ). 

17. Τις διατάξεις του ν. 3374/2005 (ΦΕΚ ΑΊ 89/2.8.2005) 
«Διασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο- 

νάδων- Παράρτημα Διπλώματος», όπως τροποποιήθηκε 
και ισχύει. 

18. Το Ειδικό Πρωτόκολλο Συνεργασίας μεταξύ των 
συνεργαζόμενων Τ μημάτων. 

19. Το έγγραφο της Α.ΔΙ.Π. (Αρχής Διασφάλισης Ποι¬ 
ότητας) από το οποίο προκύπτει ότι έχει ολοκληρωθεί 
η Εξωτερική Αξιολόγηση τουΤμήματος Μηχανικών Επι¬ 
στήμης Υλικών του Πανεπιστημίου Ιωαννίνων. 

20. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Α.Την επανίδρυση και λειτουργία του διατμηματικού 
προγράμματος μεταπτυχιακών σπουδών με τίτλο «Χη¬ 
μεία και Τεχνολογία των Υλικών» του Τμήματος Μηχα¬ 
νικών Επιστήμης Υλικών της Πολυτεχνικής Σχολής του 
Πανεπιστημίου Ιωαννίνων, του Τμήματος Χημείας και 
του Τμήματος Φυσικής της Σχολής Θετικών Επιστημών 
του Πανεπιστημίου Ιωαννίνων από το ακαδημαϊκό έτος 
2018-2019, ως εξής: 

Άρθρο 1 

Γενικές διατάξεις 

Το Τμήμα Μηχανικών Επιστήμης Υλικών το Τμήμα 
Χημείας και το Τμήμα Φυσικής του Πανεπιστημίου 
Ιωαννίνων λειτουργεί από το ακαδημαϊκό έτος 2018- 
2019, αναμορφωμένο το Διατμηματικό Πρόγραμμα 
Μεταπτυχιακών Σπουδών (Δ.Π.Μ.Σ.) με τίτλο «Χημεία 
και Τεχνολογία των Υλικών», σύμφωνα με τις κείμενες 
διατάξεις.Τη διοικητική υποστήριξη του προγράμματος 
και την απονομή διπλώματος αναλαμβάνει το Τμήμα 
Μηχανικών Επιστήμης Υλικών του Πανεπιστημίου Ιω¬ 
αννίνων. Το πρόγραμμα έχει τη δυνατότητα να συνάπτει 
συμφωνίες συνεργασίας με ερευνητικούς φορείς ή άλ¬ 
λους οργανισμούς για την υλοποίηση των στόχων του, 
έπειτα από απόφαση της Συγκλήτου του Πανεπιστημίου 
Ιωαννίνων. 

Άρθρο 2 

Αντικείμενο - Σκοπός 

Το Διατμηματικό Πρόγραμμα Μεταπτυχιακών Σπου¬ 
δών (Δ.Π.Μ.Σ.) των Τμημάτων Μηχανικών Επιστήμης 
Υλικών, Χημείας και Φυσικής του Πανεπιστημίου Ιω¬ 
αννίνων έχει ως αντικείμενο την παροχή εκπαίδευσης 
μεταπτυχιακού επιπέδου στη Χημεία και Τεχνολογία 
των Υλικών, έτσι ώστε οι πτυχιούχοι του προγράμματος 
να αποκτήσουν επιστημονικό υπόβαθρο, εμπειρία και 
τεχνογνωσία στο σύγχρονο αυτό τεχνολογικό τομέα 
αιχμής και πιο συγκεκριμένα στους τρόπους σύνθεσης, 
χαρακτηρισμού και σύγχρονων εφαρμογών των υλικών, 
όπως καταλυτών, ηλεκτρικών, μαγνητικών, οπτικών, 
αγώγιμων, κεραμικών πολυμερών και λοιπών υλικών. 
Βασικοί σκοποί του Δ.Π.Μ.Σ. είναι: 

Η παροχή υψηλού επιπέδου μεταπτυχιακών σπουδών, 
η παροχή γνώσεων και τεχνογνωσίας στις σύγχρονες 
εξελίξεις στον τομέα των πάσης φύσεως υλικών και των 
εφαρμογών τους, η μελέτη του τρόπου σύνθεσης, χαρα¬ 
κτηρισμού και ιδιοτήτων των μοντέρνων υλικών, η προ¬ 
ετοιμασία για σπουδές διδακτορικού επιπέδου μετά την 
απόκτηση του Διπλώματος Μεταπτυχιακών Σπουδών 


(Δ.Μ.Σ.), η δημιουργία επιστημόνων με τις απαιτούμε- 
νες γνώσεις και δεξιότητες στον τομέα των υλικών που 
θα τους παρέχει επιτυχή σταδιοδρομία στον ιδιωτικό, 
δημόσιο και ακαδημαϊκό τομέα, η επάνδρωση ερευνητι¬ 
κών κέντρων με έμπειρο επιστημονικό προσωπικό, ικανό 
να βελτιώσει ή και να συμβάλλει στην ανακάλυψη και 
χρήση νέων βελτιωμένων υλικών και με επιδιωκόμενο 
αποτέλεσμα την τεχνολογική και οικονομική ανάπτυξη 
της χώρας. 

Άρθρο 3 

Μεταπτυχιακοί Τίτλοι 

Το Δ.Π.Μ.Σ. «Χημεία και Τεχνολογία των Υλικών» οδη¬ 
γεί στην απονομή Διπλώματος Μεταπτυχιακών Σπου¬ 
δών (Δ.Μ.Σ.) στη «Χημεία και Τεχνολογία των Υλικών». 
Ο τίτλος θα μεταφράζεται στην αγγλική γλώσσα ως 
Μ35 ϊθγ οί 5ςίθηςθ (Μ5ς) ίπ ΟΐθίπίεΐΓγ 3πς) Μ3ΐθΠ3ΐ5 
ΤθςΓιποΙοςγ. 

Άρθρο 4 

Κατηγορίες Πτυχιούχων 

Στο Διατμηματικό Π.Μ.Σ. γίνονται δεκτοί κάτοχοι του 
πρώτου κύκλου σπουδών των Τμημάτων Μηχανικών 
Επιστήμης Υλικών, Χημείας, Φυσικής, Χημικών Μηχανι¬ 
κών, καθώς και άλλων συναφούς γνωστικού αντικειμέ¬ 
νου τμημάτων, εφαρμοσμένων επιστημονικών κλάδων 
Τμημάτων ΑΕΙ της ημεδαπής ή αναγνωρισμένων ομοτα- 
γών Ιδρυμάτων της αλλοδαπής. 

Άρθρο 5 

Χρονική Διάρκεια 

Η χρονική διάρκεια για την απονομή του Μεταπτυχια¬ 
κού Διπλώματος Ειδίκευσης ορίζεται σε τρία (3) εξάμηνα. 

Άρθρο 6 

Πρόγραμμα μαθημάτων 

Τα μαθήματα, η διδακτική και ερευνητική απασχό¬ 
ληση, οι πρακτικές ασκήσεις και οι κάθε άλλου είδους 
εκπαιδευτικές και ερευνητικές δράστηριότητες για την 
απονομή του Δ.Μ.Σ. ορίζονται ως ακολούθως: Για την 
απονομή του Δ.Μ.Σ. απαιτείται η υποχρεωτική παρακο¬ 
λούθηση και επιτυχής εξέταση σε μαθήματα και εργα¬ 
στηριακά μαθήματα με συνολικό φόρτο 90 πιστωτικών 
μονάδων Ε(ΙΤ5, με τις εξής προϋποθέσεις: α) πέντε (5) 
υποχρεωτικά μαθήματα στο πρώτο εξάμηνο β) τέσσερα 
υποχρεωτικά θεωρητικά και εργαστηριακά μαθήματα 
στο δεύτερο εξάμηνο συμπεριλαμβανομένης της Δι¬ 
πλωματικής Μεταπτυχιακής Εργασίας-Ι. Τα μαθήματα 
και τα εργαστηριακά μαθήματα πιστώνονται έκαστο 
με έξι (6) πιστωτικές μονάδες ΕΘΤ5 ενώ η Διπλωματική 
Μεταπτυχιακή Εργασία-Ι με δώδεκα πιστωτικές μονάδες 
(12 ΕΘΤ5). γ) Η εκπόνηση της Διπλωματικής Μεταπτυ¬ 
χιακής Εργασίας-ΙΙ και η επιτυχής εξέταση του φοιτητή 
σε αυτή πιστώνεται με είκοσι (30) πιστωτικές μονάδες 
ΕΘΤ5. Το σύνολο των πιστωτικών μονάδων ΕΘΤ5 που 
απαιτούνται για την απονομή του Δ.Μ.Σ. ανέρχονται σε 
εξήντα (90). 

Το λεπτομερές πρόγραμμα μαθημάτων, μαζί με τις 
ώρες διδασκαλίας ανά εβδομάδα και τις πιστωτικές μο¬ 
νάδες (ΕΘΤ5) δίνονται πιο κάτω: 

1 ο εξάμηνο. 


Προσφερόμενα μαθήματα 

Εβδομάδες/ 
ώρες ανά εβδομάδα 

Ε0Τ5 ανά 
μάθημα 

1. Δομή των Υλικών- 

Φυσική και Χημεία Στερεός κατάστασης 

13/3 

6 

2. Προχωρημένη Χημεία σύνθεσης υλικών-Διεργασίες ανόργανων 
στερεών 

13/3 

6 

3. Τεχνικές χαρακτηρισμού Υλικών-ΑναλυτικέςΤεχνικές-Ι (Θεωρία) 

13/3 

6 

4. Προηγμένα Υλικά -Τεχνολογία Υλικών σε Μικρό και 
Νανοδιαστάσεις 

13/3 

6 

5. Καταλυτικά και Μοριακά Υλικά-Διεργασίες 

13/3 

6 

ΣΥΝΟΔΟ 


30 


2ο εξάμηνο. 


Προσφερόμενα μαθήματα 

Εβδομάδες/ώρες ανά 
εβδομάδα 

ΕΈΤ5 ανά 
μάθημα 

6. Εργαστήριο Εισαγωγής στην Έρευνα της Χημείας και Τεχνολογίας 
των Υλικών 

13/3 

6 

7. Ιδιότητες Υλικών-Εργαστηριακές ασκήσεις 

13/3 

6 

8. Τεχνικές χαρακτηρισμού Υλικών-ΑναλυτικέςΤεχνικές-ΙΙ ( Εργα¬ 
στηριακές ασκήσεις) 

13/3 

6 

9. Διπλωματική Μεταπτυχιακή Εργασία (Δ.Μ.Ε.)-Ι 

13/12 

12 

ΣΥΝΟΔΟ 


30 


3ο εξάμηνο 


Προσφερόμενα μαθήματα 

Εβδομάδες/ 
ώρες ανά εβδομάδα 

ΕΈΤ5 ανά 
μάθημα 

10. Διπλωματική Μεταπτυχιακή Εργασία (Δ.Μ.Ε.)-ΙΙ 

13/30 

30 

ΣΥΝΟΔΟ 


30 


Άρθρο 7 

Αριθμός εισακτέων 

Ο αριθμός των εισακτέων μεταπτυχιακών φοιτητών (Μ.Φ.) στο Δ.Π.Μ.Σ. ορίζεται στο ανώτατο όριο των είκοσι 
(20) ανά ακαδημαϊκό έτος. 

Άρθρο 8 

Προσωπικό 

Για την υλοποίηση του Προγράμματος Μεταπτυχιακών Σπουδών θα απασχοληθούν μέλη Δ.Ε.Π. και Ε.ΔΙ.Π. του 
Τμήματος Μηχανικών Επιστήμης Υλικών, Χημείας και Φυσικής του Πανεπιστημίου Ιωαννίνων καθώς και μέλη ΔΕΠ 
άλλων τμημάτων του ίδιου Πανεπιστημίου και άλλων Πανεπιστημίων της ημεδαπής. Επίσης στο Δ.Π.Μ.Σ. μπορούν 
να απασχοληθούν κατηγορίες διδασκόντων σύμφωνα με την κείμενη νομοθεσία. 

Άρθρο 9 

Υλικοτεχνική Υποδομή 

ΤαΤμήματα Μηχανικών Επιστήμης Υλικών, Χημείας και Φυσικής του Παν/μίου Ιωαννίνων, διαθέτουν τις κατάλληλες 
κτιριακές υποδομές, και τον απαραίτητο εργαστηριακό και λοιπό εξοπλισμό (Η/Υ, οπτικοακουστικά μέσα κτλ.) για 
την απρόσκοπτη λειτουργία του προγράμματος. 

Άρθρο 10 

Διάρκεια Αειτουργίας 

Το Δ.Π.Μ.Σ. «Χημεία καιΤεχνολογία των Υλικών» θα λειτουργήσει μέχρι το ακαδημαϊκό έτος 2027-2028 σύμφωνα 
με την κείμενη νομοθεσία σχετικά με την αξιολόγηση και ανανέωση των Π.Μ.Σ. 

Άρθρο 11 

Κόστος λειτουργίας 

Το ετήσιο κόστος λειτουργίας του που αφορά στις λειτουργικές δαπάνες ανέρχεται στο ποσό των 42.000 €/έτος 
και αναλύεται σε κατηγορίες δαπανών ως εξής: 


Αναμενόμενες Εισροές 

Ποσό (€) 

Αναμενόμενες Εκροές 

Ποσό (€) 

Τακτικός Προϋπολογισμός 
Πανεπιστημίου Ιωαννίνων 

7.000 

Δαπάνες εξοπλισμού 
και λογισμικού 

0 

Προϋπολογισμός Δ.Π.Μ.Σ. του 
Υπουργείου Παιδείας, Έρευνας 
και Θρησκευμάτων 

7.000 

Δαπάνες χορήγησης δύο (2) 
υποτροφιών σε Μ.Φ. 

14.400 
(2x600x12 
= 14.400) 

Δωρεές, παροχές, 
κληροδοτήματα, κλπ 

Κατ'εκτίμηση 1.000 

Δαπάνες αναλωσίμων 

20.000 

Ειδικός Λογαριασμός Κονδυλίων 
Έρευνας (Ε.Λ.Κ.Ε.)του 
Πανεπιστημίου Ιωαννίνων 

Κατ'εκτίμηση 

1 υποτροφία (1x600x12=7.200) 
7.200 

Δαπάνες μετακινήσεων 
διδασκόντων του Δ.Π.Μ.Σ. 

4.000 

Ερευνητικά προγράμματα μελών 
ΔΕΠ Δ.Π.Μ.Σ. 

Κατ'εκτίμηση αναλώσιμα 
συμβάσεις-υποτροφίες σε Μ.Φ. 
Μετακινήσεις Διδασκόντων 
20.000 

Δαπάνες μετακινήσεων 
φοιτητών του Δ.Π.Μ.Σ. για 
εκπαιδευτικούς σκοπούς 

3.800 

Γενικό Σύνολο 

42.200 


42.200 


Το ανωτέρω κόστος λειτουργίας του Δ.Π.Μ.Σ. θα καλυφθεί από ιδίουςπόρους (ερευνητικούς φορείς, ερευνητικά 
προγράμματα, χορηγίες κλπ), από τον τακτικό προϋπολογισμό του Πανεπιστημίου Ιωαννίνων, από χρηματοδότηση 
από το Υπουργείο Παιδείας, έρευνας και Θρησκευμάτων, από μέρος των εσόδων των Ειδικών Λογαριασμών Κονδυ- 
λίων έρευνας (Ε.Λ.Κ.Ε.) των Α.Ε.Ι. και από κάθε άλλη νόμιμη πράξη, όπως οριοθετείται στην περίπτωση α'της παρ. 1 
του άρθρου 14 του ν. 4270/2014 (ΦΕΚ 143/τ.Α'/28-6-2014). Δεν προβλέπονται τέλη φοίτησης. 

Άρθρο 12 

Μεταβατικές Διατάξεις 

Οι φοιτητές που εισήχθησαν στο Διατμηματικό πρόγραμμα Μεταπτυχιακών σπουδών «Χημεία καιΤεχνολογία των 
Υλικών» έως και το ακαδημαϊκό έτος 2017-2018 θα περατώσουν τις σπουδές τους με τις διατάξεις της προηγούμενης 
υπουργικής απόφασης. Όσα θέματα δε ρυθμίζονται στην παρούσα απόφαση θα ρυθμίζονται από τον Κανονισμό 
Μεταπτυχιακών σπουδών καθώς και από τα αρμόδια όργανα, σύμφωνα με την κείμενη νομοθεσία. 

ΕΙΔΙΚΟ ΠΡΩΤΟΚΟΛΟ ΣΥΝΕΡΓΑΣΙΑΣ (ΕΠΣ) ΓΙΑΤΗ ΛΕΙΤΟΥΡΓΙΑΤΟΥ ΔΙΑΤΜΗΜΑΤΙΚΟΥ ΠΡΟΓΡΑΜΜΑΤΟΣ ΜΕΤΑΠΤΥ¬ 
ΧΙΑΚΩΝ ΣΠΟΥΔΩΝ «ΧΗΜΕΙΑ ΚΑΙ ΤΕΧΝΟΛΟΓΙΑ ΤΩΝ ΥΛΙΚΩΝ» 

Από το ακαδημαϊκό έτος 2018-2109, το Δ.Π.Μ.Σ. με τίτλο «Χημεία και Τεχνολογία των Υλικών», θα λειτουργήσει 
στο Πανεπιστήμιο Ιωαννίνων με τη συνεργασία των Τμημάτων Μηχανικών Επιστήμης Υλικών, Χημείας και Φυσι¬ 
κής του Πανεπιστημίου Ιωαννίνων, σύμφωνα με τις διατάξεις του ν. 4485 (ΦΕΚ 114 τεύχος Α', 04/08/2017), όπως 
τροποποιήθηκε και ισχύει. 

Σύμφωνα με τα άρθρα 30, 31,32, 33, 34,35, 36 και 37 του ως άνω νόμου, που προβλέπει το θεσμικό πλαίσιο για 
τις μεταπτυχιακές σπουδές, αποφασίζουμε από κοινού τα παρακάτω: 

1. Το Δ.Π.Μ.Σ. «Χημεία και Τεχνολογία των Υλικών» απονέμει Δίπλωμα Μεταπτυχιακών Σπουδών (Δ.Μ.Σ.) στη 
«Χημεία καιΤεχνολογία των Υλικών». 

2. Τη διοικητική υποστήριξη του προγράμματος έχει το τμήμα Μηχανικών Επιστήμης Υλικών. 

3. Το Δ.Π.Μ.Σ. συντονίζεται από επταμελή Ειδική Διατμηματική Επιτροπή (Ε.Δ.Ε.) η οποία ασκεί τις αρμοδιότητες 
που έχει η Γ. Σ. στα μονοτμηματικά μεταπτυχιακά προγράμματα. 

4. Κάθε τμήμα εκπροσωπείται στην επταμελή Ε.Δ.Ε., κατά αναλογία των διδασκόντων του ΔΠΜΣ. όπως παρακάτω: 

Τμήμα Μηχανικών Επιστήμης Υλικών: 4 μέλη. 

Τμήμα Χημείας: 2 μέλη. 

Τμήμα Φυσικής: 1 μέλος. 

5. Τα μέλη της Ε.Δ.Ε. ορίζονται από τις Γενικές Συνελεύσεις των τριών Τμημάτων από τους διδάσκοντες του με¬ 
ταπτυχιακού προγράμματος. 

6. Ο Διευθυντής και Πρόεδρος της Ε.Δ.Ε., όπως και ο Αναπληρωτής του ορίζεται με απόφαση της Ε.Δ.Ε. 

7. Η διάρκεια της Ε.Δ.Ε., του Διευθυντή και του Αναπληρωτή του είναι δύο (2) ακαδημαϊκά έτη. 

8. Η Ε.Δ.Ε. ορίζει Συντονιστική Επιτροπή (Σ.Ε.) του Π.Μ.Σ., η οποία απαρτίζεται από 5 μέλη Δ.Ε.Π. από τα συνερ- 
γαζόμενα Τμήματα, τα οποία έχουν αναλάβει μεταπτυχιακό έργο. 

9. Την επίβλεψη των διπλωματικών ερευνητικών ερ¬ 
γασιών, αναλαμβάνουν μέλη ΔΕΠ των συνεργαζομένων 
τμημάτων καθώς και ερευνητές ή άλλα μέλη ΔΕΠ που 
διδάσκουν στο Δ.Π.Μ.Σ. 

10. Δεν θα υπάρχουν δίδακτρα ή τέλη φοίτησης 

11. Η Ε.Δ.Ε. εξουσιοδοτείται να αποφασίζει για θέμα¬ 
τα που αφορούν την εύρυθμη λειτουργία του Δ.Π.Μ.Σ., 
όπως προβλέπεται στα αναφερόμενα άνω άρθρα του 
νόμου 4485. 

Ο Πρόεδρος 

του Τμήματος Μηχανικών Επιστήμης Υλικών 

Αλκιβιάδης Παϊπέτης Καθηγητής 

Η ΠρόεδροςτουΤμήματοςΧημείας 

Μαρία-Ελένη Λέκκα Καθηγήτρια 

Ο Πρόεδρος του Τμήματος Φυσικής 

Κόκκας Παναγιώτης Καθηγητής 

Β. Εσωτερικός Κανονισμός Λειτουργίας του Διατμη- 
ματικού Προγράμματος Μεταπτυχιακών Σπουδών «Χη¬ 
μεία και Τεχνολογία των Υλικών» Τμήματος Μηχανικών 
Επιστήμης Υλικών της Πολυτεχνικής Σχολής Τμήματος 
Χημείας και Τμή ματος Φυσικής της Σχολής Θετικών Επι¬ 
στημών του Πανεπιστημίου Ιωαννίνων 

Άρθρο 1 

Αντικείμενο - Σκοπός 

Το Διατμηματικό Πρόγραμμα Μεταπτυχιακών Σπου¬ 
δών (Δ.Π.Μ.Σ.) των Τμημάτων Μηχανικών Επιστήμης 
Υλικών, Χημείας και Φυσικής του Πανεπιστημίου Ιω¬ 
αννίνων έχει ως αντικείμενο την παροχή εκπαίδευσης 
μεταπτυχιακού επιπέδου στη Χημεία και Τεχνολογία 
των Υλικών, έτσι ώστε οι πτυχιούχοι του προγράμματος 
να αποκτήσουν επιστημονικό υπόβαθρο, εμπειρία και 
τεχνογνωσία στο σύγχρονο αυτό τεχνολογικό τομέα 
αιχμής και πιο συγκεκριμένα στους τρόπους σύνθε¬ 
σης, χαρακτηρισμού και σύγχρονων εφαρμογών των 
υλικών, όπως καταλυτών, ηλεκτρικών, μαγνητικών, 
οπτικών, αγώγιμων, κεραμικών πολυμερών και λοιπών 
υλικών. 

Βασικοί σκοποί του ΔΠΜΣ είναι: 

- Παροχή υψηλού επιπέδου μεταπτυχιακών σπουδών. 

- Παροχή γνώσεων και τεχνογνωσίας μεταπτυχιακού 
επιπέδου στις σύγχρονες εξελίξεις στον τομέα των πάσης 
φύσεως υλικών και των εφαρμογών τους. 

- Μελέτη του τρόπου σύνθεσης, χαρακτηρισμού και 
ιδιοτήτων των συγχρόνων υλικών. 

- Προετοιμασία για σπουδές διδακτορικού επιπέδου 
μετά την απόκτηση του ΔΜΣ. 

- Δημιουργία επιστημόνων με τις απαιτούμενες γνώ¬ 
σεις και δεξιότητες στον τομέα των υλικών που θα τους 
επιτρέψει επιτυχή σταδιοδρομία στον ιδιωτικό, δημόσιο 
και ακαδημαϊκό τομέα. 

- Επάνδρωση ερευνητικών κέντρων με έμπειρο επι¬ 
στημονικό προσωπικό, ικανό να βελτιώσει ή και να συμ- 
βάλει στην ανακάλυψη και χρήση νέων βελτιωμένων υλι¬ 
κών και με επιδιωκόμενο αποτέλεσμα την τεχνολογική 
και οικονομική ανάπτυξη της χώρας. 


Άρθρο 2 

Μεταπτυχιακοί τίτλοι 

Το Δ.Π.Μ.Σ. «Χημεία και Τεχνολογία των Υλικών» οδη¬ 
γεί στην απονομή Διπλώματος Μεταπτυχιακών Σπουδών 
(Δ.Μ.Σ.) στη «Χημεία και Τεχνολογία των Υλικών». 

Άρθρο 3 

Όργανα λειτουργίας του Δ.Π.Μ.Σ. 

Αρμόδια όργανα για τη διοίκηση, οργάνωση και λει¬ 
τουργία του Δ.Π.Μ.Σ είναι τα εξής: 

α. Η Σύγκλητοςτου Πανεπιστημίου Ιωαννίνων, η οποία 
είναι αρμόδια για θέματα ακαδημαϊκού, διοικητικού, ορ¬ 
γανωτικού και οικονομικού χαρακτήρα, και ασκεί όσες 
αρμοδιότητες σχετικά με το Δ.Π.Μ.Σ. δεν ανατίθενται 
από το νόμο ειδικώς σε άλλα όργανα. 

β. Η Ειδική Διατμηματική Επιτροπή (Ε.Δ.Ε.), η οποία 
είναι επταμελής, συγκροτείται όπως ορίζεται στο άρθρο 
31 παρ. 3 του ν. 4485/2017 και έχει τις αρμοδιότητες που 
περιγράφονται στο παραπάνω άρθρο, 
γ. Η Συντονιστική Επιτροπή (Σ.Ε.) του Δ.Π.Μ.Σ, απαρ¬ 
τίζεται από πέντε (5) μέλη Δ.Ε.Π. των συμμετεχόντων 
τμημάτων, τα οποία έχουν αναλάβει μεταπτυχιακό έργο 
και εκλέγονται από την Ε.Δ.Ε. για διετή θητεία. Η θητεία 
του Προέδρου της Σ.Ε. μπορεί να ανανεωθεί μία φορά. 
Η Σ.Ε. είναι αρμόδια για την παρακολούθηση και τον συ¬ 
ντονισμό της λειτουργίας του προγράμματος σπουδών. 

δ. Η Επιτροπή Μεταπτυχιακών Σπουδών που αποτε- 
λείται από τον Αντιπρύτανη Ακαδημαϊκών Υποθέσεων, 
ο οποίος εκτελεί χρέη Προέδρου και τους Κοσμήτορες 
του Πανεπιστημίου Ιωαννίνων, ως μέλη, και έχει τις αρ¬ 
μοδιότητες που προβλέπονται στην παράγραφο 5 του 
άρθρου 32 του ν. 4485/2017. 

ε. Ο Πρόεδρος της Ε.Δ.Ε - Διευθυντής του Δ.Π.Μ.Σ. εί¬ 
ναι μέλος της Σ.Ε. και ορίζεται μαζί με τον αναπληρωτή 
του, με απόφαση της Ε.Δ.Ε. για διετή θητεία και πρέπει 
να πληροί τις προϋποθέσεις του άρθρου 31 της παρ. 8 
του ν. 4485/2017. Δεν μπορεί να έχει περισσότερες από 
δύο (2) συνεχόμενες θητείες και δεν δικαιούται επιπλέον 
αμοιβή για το διοικητικό του έργο. Ο Διευθυντής του 
Δ.Π.Μ.Σ. έχει τις αρμοδιότητες που προβλέπονται στο 
άρθρο 31 παρ. 8 του ν. 4485/2017 και όποιες άλλες ορί¬ 
ζονται από την Ε.Δ.Ε. του Δ.Π.Μ.Σ. (άρθρο 45, παρ. 1γ). 

στ. Η εξαμελής Επιστημονική Συμβουλευτική Επιτροπή 
(Ε.Σ.Ε.) του Πανεπιστημίου Ιωαννίνων, αρμόδια για την 
εξωτερική ακαδημαϊκή αξιολόγηση των Π.Μ.Σ. (άρθρο 
44 παρ. 3 του ν. 4485/2017). 

Άρθρο 4 

Κατηγορίες πτυχιούχων 

Στο Δ.Π.Μ.Σ. γίνονται δεκτοί κάτοχοι του πρώτου κύ¬ 
κλου σπουδών των Τμημάτων Μηχανικών Επιστήμης 
Υλικών, Χημείας, Φυσικής, Χημικών Μηχανικών, καθώς 
και άλλων, σχετικών, εφαρμοσμένων επιστημονικών κλά¬ 
δων Τμημάτων ΑΕΙ της ημεδαπής σύμφωνα με τις διατά¬ 
ξεις του άρθρου 34 παρ. 1 του ν. 4485/2017 καθώς και 
αναγνωρισμένων ομοταγών Ιδρυμάτων της αλλοδαπής. 
Δεκτοί στο Δ.Π.Μ.Σ. γίνονται πτυχιούχοι των προαναφε- 
ρομένων Τμημάτων, μετά από κρίση των προσόντων 
τους από την Σ.Ε του Δ.Π.Μ.Σ. Δεν έχει δικαίωμα εγγρα- 

φής στο Δ.Π.Μ.Σ, απόφοιτος του οποίου ο τίτλος σπου¬ 
δών πρώτου κύκλου από ίδρυμα της αλλοδαπής δεν 
έχει αναγνωριστεί από το Διεπιστημονικό Οργανισμό 
Αναγνώρισης Τίτλων Ακαδημαϊκών και Πληροφόρησης 
(Δ.Ο.Α.Τ.Α.Π.), σύμφωνα με το ν. 3328/2005 (Α'80). 

Άρθρο 5 

Αριθμός Εισακτέων 

Ο αριθμός των εισακτέων μεταπτυχιακών φοιτητών 
(Μ.Φ.) στο Δ.Π.Μ.Σ. ορίζεται στο ανώτατο όριο των είκοσι 
(20) ανά ακαδημαϊκό έτος. 

Άρθρο 6 

Γλώσσα του προγράμματος 
Η γλώσσα διδασκαλίας θα είναι η Ελληνική. Η γλώσσα 
συγγραφής της Διπλωματικής Εργασίας είναι η Ελληνική 
και δύναται να είναι και η Αγγλική μετά από εισήγηση του 
επιβλέποντα και έγκριση της Ε.Δ.Ε. όπως αντίστοιχα και 
η γλώσσα εξέτασης της. 

Άρθρο 7 

Διάρκεια φοίτησης 

Η διάρκεια φοίτησης είναι κατ' ελάχιστο τρία (3) 
εξάμηνα στα οποία περιλαμβάνεται και ο χρόνος που 
απαιτείται για την υποβολή και κρίση της Διπλωματι¬ 
κής Εργασίας. Η ανώτατη επιτρεπτή χρονική διάρκεια 
ολοκλήρωσης των σπουδών καθορίζεται σε έξι (6) 
εξάμηνα. Σε ειδικές περιπτώσεις και μετά από αιτιο¬ 
λογημένη έκθεση του/της φοιτητή/τριας και σύμφωνη 
γνώμη της Σ.Ε. προς την Ε.Δ.Ε. παρέχεται η δυνατότητα 
προσωρινής αναστολής των σπουδών που δεν μπορεί 
να υπερβαίνει τα 2 εξάμηνα. Σε περίπτωση μη ολο¬ 
κλήρωσης των σπουδών στο μέγιστο προβλεπόμενο 
χρόνο επέρχεται διαγραφή του/της φοιτητή/τριας από 
την Ε.Δ.Ε. μετά από εισήγηση της Σ.Ε. Σε αυτή την πε¬ 
ρίπτωση παρέχεται η δυνατότητα παροχής βεβαίωσης 
σπουδών στην οποία αναγράφονται τα μαθήματα που 
έχουν ολοκληρωθεί επιτυχώς. Το Δ.Π.Μ.Σ. δεν παρέχει 
τη δυνατότητα μερικής φοίτησης. Σε εξαιρετικές πε¬ 
ριπτώσεις, μπορεί να δοθεί αναστολή φοίτησης μέχρι 
δύο (2) συνεχόμενα εξάμηνα με απόφαση της Ε.Δ.Ε. και 
μπορεί να παρέχεται και η δυνατότητα προσωρινής ανα¬ 
στολής των σπουδών, που δεν υπερβαίνει τα 2 εξάμηνα. 
Τα εξάμηνα αναστολής της φοιτητικής ιδιότητας δεν 
προσμετρώνται στην προβλεπόμενη ανώτατη διάρκεια 
κανονικής φοίτησης. 

Άρθρο 8 

Επιλογή Μεταπτυχιακών Φοιτητών 
Η διαδικασία επιλογής των Μ.Φ. έχει ως ακολούθως: 
α. Η Ε.Δ.Ε μετά από εισήγηση της Σ.Ε του Δ.Π.Μ.Σ ορίζει 
τον Ιούνιο κάθε ακαδημαϊκού έτους τον αριθμό εισακτέ¬ 
ων Μ.Φ. για το επόμενο ακαδημαϊκό έτος. Το ανώτατο 
όριο του αριθμού εισακτέων είναι 20. 

β. Ο Διευθυντής του Δ.Π.Μ.Σ. ανακοινώνει στον ημερή¬ 
σιο τύπο και καταχωρεί στην ιστοσελίδα του Πανεπιστη¬ 
μίου Ιωαννίνων πρόσκληση εκδήλωσης ενδιαφέροντος. 
Αυτή περιλαμβάνει τις προϋποθέσεις υποβολής υπο¬ 
ψηφιοτήτων, τα δικαιολογητικά που πρέπει να υποβλη¬ 


θούν και την καταληκτική ημερομηνία υποβολής τους. 
(Η τελευταία θα πρέπει να εκτείνεται χρονικά με τέτοιο 
τρόπο, ώστε να επιτρέπει σε προπτυχιακούς φοιτητές 
που αποφοιτούν τις περιόδους Ιουνίου-Σεπτεμβρίου να 
υποβάλουν υποψηφιότητα). 

γ. Τα απαιτούμενα δικαιολογητικά υποψηφιοτήτων 
είναι τα παρακάτω: 

I. Αίτηση υποψηφιότητας (παρέχεται και ηλεκτρονικά) 

II. Αντίγραφο διπλώματος / πτυχίου 

III. Αναλυτική Βαθμολογία 

IV. Βιογραφικό Σημείωμα 

V. Μεταπτυχιακοί τίτλοι σπουδών 

VI. Επιστημονικές Δημοσιεύσεις 

VII. Δύο συστατικές επιστολές 

VIII. Πιστοποιητικό Ξένης Γλώσσας 

IX. Φωτ/πία Αστυνομικής Ταυτότητας 

δ. Η επιλογή των Μ.Φ. γίνεται μετά από αξιολόγηση του 
φακέλου υποψηφιότητας και διεξαγωγή συνέντευξης 
από την Επιτροπή Επιλογής Μ.Φ. η οποία είναι 3/μελής ( 
μέλη Δ.Ε.Π. από τα συμμετέχοντα Τμήματα που ορίζονται 
από την Ε.Δ.Ε. για διετή θητεία). Η επιλογή των Μ.Φ. γίνε¬ 
ται το Σεπτέμβριο κάθε έτους, με βάση τα εξής κριτήρια: 

I. Συνέντευξη, με συντελεστή βαρύτητας 20%. 

II. Γενικός βαθμός πτυχίου, με συντελεστή βαρύτητας 
60%. 

III. Η επίδοση στα συναφή προς το Δ.Π.Μ.Σ προπτυχι¬ 
ακά μαθήματα και στη διπλωματική εργασία, με συντε¬ 
λεστή βαρύτητας 10%. 

IV. Η ερευνητική εμπειρία όπως αυτή αποδεικνύεται 
με επιστημονικές δημοσιεύσεις ή ανακοινώσεις σε συ¬ 
νέδρια, με συντελεστή βαρύτητας 10%. 

V. Προϋπόθεση για την επιλογή αποτελεί η επαρκής 
γνώση μιας τουλάχιστον γλώσσας πέραν της Ελληνικής 
και κατά προτίμηση της Αγγλικής. Το κατώτερο επίπεδο 
γλωσσομάθειας που απαιτείται είναι Β2. Η επαρκής γνώ¬ 
ση της Αγγλικής τεκμηριώνεται με τίτλο σπουδών από 
Εκπαιδευτικό Ίδρυμα της αλλοδαπής ή Πιστοποιητικό 
επάρκειας της ξένης γλώσσας. Οι υποψήφιοι που δεν 
έχουν τα απαραίτητα αποδεικτικά στοιχεία αναφορικά 
με τη γνώση της ξένης γλώσσας εξετάζονται από μέλη 
της Επιτροπής Επιλογής Μ.Φ. με προφορική εξέταση (σύ¬ 
ντομη συνέντευξη, ανάγνωση, περίληψη και σχολιασμός 
ενός μικρού κειμένου). 

ε. Σε περίπτωση ισοψηφίας δύο ή περισσότερων 
υποψήφιων Μ.Φ., αυτοί θα γίνονται δεκτοί έστω και αν 
υπερβαίνουν τον αριθμό των εισακτέων Μ.Φ. της ακα¬ 
δημαϊκής χρονιάς. 

στ. Σε περίπτωση που κάποιος Μ.Φ. δεν εγγράφει εντός 
της προθεσμίας που έχει οριστεί απάτην Ε.Δ.Ε., επιλέγε¬ 
ται ο πρώτος επιλαχών από τον πίνακα αξιολόγησης της 
Επιτροπής Επιλογής Μ.Φ. 

η. Οι υποψήφιοι που είναι κάτοχοι διδακτορικού δι¬ 
πλώματος συναφούς αντικειμένου με το αντικείμενο 
του Δ.Π.Μ.Σ., μπορούν να εγγραφούν ως υπεράριθμοι. 

θ. Ο πίνακας επιτυχόντων επικυρώνεται από την Ε.Δ.Ε. 
και ανακοινώνεται στην ιστοσελίδα του Δ.Π.Μ.Σ. καθώς 
και στις ιστοσελίδες των 3 Τμημάτων που συμμετέχουν 
στο Δ.Π.Μ.Σ. 




Τεύχος Β' 1949/01.06.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


21315 


Άρθρο 9 

Εγγραφή-Δηλώσεις Μαθημάτων- 

Επιλογή Επιβλέποντα Καθηγητή 

α. Η φοιτητική ιδιότητα αποκτάται με την εγγραφή 
του/της Μ.Φ. στο Δ.Π.Μ.Σ. Οι εγγραφές γίνονται μέχρι 10 
Οκτωβρίου κάθε έτους. Όλοι οι φοιτητές υποχρεούνται 
να είναι πλήρους φοίτησης και να αποδέχονται πλήρως 
τις διατάξεις του παρόντος κανονισμού μεταπτυχιακών 
σπουδών. 

β. Η Σ.Ε., ύστερα από αίτηση του υποψηφίου που 
μπορεί να υποβληθεί από την απόκτηση της ιδιότητας 
του μεταπτυχιακού φοιτητή μέχρι τη λήξη της πρώτης 
εξεταστικής περιόδου του Α'εξαμήνου, στην οποία ανα¬ 
γράφεται ο προτεινόμενος τίτλος της διπλωματικής με¬ 
ταπτυχιακής εργασίας, ο προτεινόμενος επιβλέπων και 
επισυνάπτεται περίληψη της προτεινόμενης εργασίας, 
ορίζει τον επιβλέποντα αυτής και συγκροτεί την τριμε¬ 
λή εξεταστική επιτροπή για την έγκριση της εργασίας, 
ένα από τα μέλη της οποίας είναι και ο επιβλέπων. Ο 
προτεινόμενος ως επιβλέπων πρέπει να συνηγορήσει 
συνυπογράφοντας την αίτηση και για να εγκριθεί από 
την Ε.Δ.Ε. πρέπει να είναι διδάσκων του Δ.Π.Μ.Σ. και να 
έχει αναλάβει 1 πλήρη διδακτική ενότητα τουλάχιστον 
3 ωρών. Η τριμελής επιτροπή για την εξέταση της δι¬ 
πλωματικής εργασίας αποτελείται από μέλη διδάσκο¬ 
ντες του Δ.Π.Μ.Σ., Δ.Ε.Π. Ε.Ε.Π., Ε.ΔΙ.Π. ή ερευνητές από 
ερευνητικά κέντρα του άρθρου 13Α του ν. 4310/2014 
(Α' 258), οι οποίοι είναι κάτοχοι διδακτορικού διπλώμα¬ 
τος, από τους οποίους ένας τουλάχιστον να είναι μέλος 
της Ε.Δ.Ε. 

γ. Υπάρχει δυνατότητα αλλαγής του θέματος Διπλω¬ 
ματικής εργασίας και επιβλέποντος εφόσον διαπιστω¬ 
θεί εκ μέρους του επιβλέποντα ή του υποψηφίου, ότι 
δεν είναι δυνατή η συνεργασία. Απαιτείται αίτηση εκ 
μέρους του επιβλέποντος ή του υποψηφίου προς τη 
Γραμματεία του προγράμματος και σχετική απόφαση 
της Ε.Δ.Ε. που θα κρίνει αν είναι δυνατή (επάρκεια χρό¬ 
νου, κλπ) η εκπόνηση, από τον μεταπτυχιακό φοιτητή, 
της μεταπτυχιακής διπλωματικής εργασίας με νέο θέμα 
ή/και επιβλέποντα. 

Άρθρο 10 

Πρόγραμμα σπουδών 

α. Η χρονική διάρκεια των εκπαιδευτικών εξαμήνων 
του Δ.Π.Μ.Σ. ορίζεται σε (15) εργάσιμες εβδομάδες από 
τις οποίες οι δεκατρείς (13) για μαθήματα και οι δύο (2) 
για εξετάσεις. 

β. Εάν για διάφορους λόγους δεν πραγματοποιηθούν 
δέκα εβδομάδες διδασκαλίας, το εξάμηνο επαναλαμ¬ 
βάνεται. 

γ. Ένα θεωρητικό μάθημα υπολογίζεται ότι έχει διδα¬ 
χθεί, εφόσον έχει πραγματοποιηθεί το 90% των προβλε- 
πόμενων ωρών διδασκαλίας. Με σκοπό να μη χαθούν 
διδακτικές εβδομάδες, εάν συγκεκριμένη ημερομηνία 
μαθημάτων συμπέσει με επίσημη αργία ή άλλο κώλυμα, 
τα μαθήματα μεταφέρονται σε άλλη ημερομηνία μετά 
από συμφωνία διδάσκοντος και Μ.Φ. 

δ. Η συμμετοχή των Μ.Φ στα μαθήματα είναι υποχρε¬ 
ωτική. Διαπίστωση της παρακολούθησης σε ποσοστό 


μικρότερο του 70% των διδαχθεισών ωρών τους στερεί 
το δικαίωμα εξέτασης και οδηγεί στην επανάληψη παρα¬ 
κολούθησης του μαθήματος. Σχετικά με τις εργαστηρι¬ 
ακές ασκήσεις, επιτρέπεται η δικαιολογημένη απουσία 
μόνο σε μία (1) εργαστηριακή άσκηση, η οποία όμως 
επαναλαμβάνεται στο τέλος του εξαμήνου. Απώλεια δύο 
(2) εργαστηριακών ασκήσεων έστω και δικαιολογημένα 
οδηγεί σε επανάληψη της μίας τουλάχιστον άσκησηςτο 
επόμενο έτος, οπότε και δίνεται η δυνατότητα στο Μ.Φ 
να εξεταστεί στο συγκεκριμένο εργαστήριο. 

ε. Προβλήματα σχετικά με την παρακολούθηση των 
μαθημάτων αντιμετωπίζονται κατά περίπτωση σε Ιο 
βαθμό από τον διδάσκοντα και σε 2ο βαθμό από τη Σ.Ε. 
του Δ.Π.Μ.Σ. 

στ. Ζητήματα υγείας ή άλλων κοινωνικών ή οικογενεια¬ 
κών προβλημάτων, τα οποία δυσχεραίνουν την ανελλιπή 
συμμετοχή του Μ.Φ, επιλύονται από τη Σ.Ε. του Δ.Π.Μ.Σ 
μετά από σχετική αίτηση του Μ.Φ. και συνεννόηση με 
το διδάσκοντα. 

ζ. Οι παρακολουθήσεις των μαθημάτων από τους με¬ 
ταπτυχιακούς φοιτητές ελέγχονται από τον διδάσκοντα 
του κάθε μαθήματος, ο οποίος τηρεί παρουσιολόγιο, που 
οι φοιτητές υπογράφουν ενώπιον του. Το παρουσιολόγιο 
προμηθεύεται ο διδάσκων από τη Γραμματεία του Μετα¬ 
πτυχιακού και είναι υποχρεωμένος να το παραδώσει το 
αργότερο μέχρι την επομένη του μαθήματος. 

Κατά τη λήξη του εξαμήνου ελέγχονται συνολικά τα 
παρουσιολόγιο, σύμφωνα με το διεξαχθέν πρόγραμμα. 

η. Οι εξετάσεις διενεργούνται μετά τη λήξη του 1 ου 
και 2ου εξαμήνου και οι επαναληπτικές εξετάσεις τον 
Σεπτέμβριο. Οι εξετάσεις μπορεί να είναι γραπτές, προ¬ 
φορικές ή και συνδυασμός αυτών. Οι εξετάσεις των μα¬ 
θημάτων του Α' εξαμήνου γίνονται στο τέλος του χειμερι¬ 
νού εξαμήνου, το 2ο δεκαπενθήμερο του Φεβρουάριου 
και έχουν διάρκεια δύο (2) εβδομάδων. Επαναληπτική 
εξέταση μπορεί να γίνει επίσης στο τέλος του Β' εξα¬ 
μήνου, τον μήνα Ιούλιο. Οι εξετάσεις των μαθημάτων 
γίνονται στο τέλος του εαρινού εξαμήνου το πρώτο δε¬ 
καπενθήμερο του Ιουλίου, και επαναληπτική εξέταση 
το 2ο δεκαπενθήμερο του Σεπτεμβρίου. Ο φοιτητής 
οφείλει να επιτύχει σε όλα τα εξεταζόμενα μαθήματα 
και εργαστήρια με βαθμό τουλάχιστον (5) με άριστα το 
(10) σε δυο (2) το πολύ εξεταστικές περιόδους. Σε περί¬ 
πτωση που ο Μ.Φ αποτύχει έστω και σε ένα μάθημα και 
στις δυο (2) εξεταστικές περιόδους, διαγράφεται από τα 
μητρώα των Μ.Φ. 

Θ.Το Πρόγραμμα Σπουδών του Δ.Π.Μ.Σ. προβλέπει για 
το α' εξάμηνο τη διδασκαλία πέντε κύκλων μαθημάτων. 
Κατά το β'εξάμηνο προβλέπεται η διδασκαλία 4 ακόμα 
μαθημάτων κατά βάση εργαστηριακών και μαθημάτων 
ανάπτυξης δεξιοτήτων στην έρευνα. Στο γ'εξάμηνο δι¬ 
ατίθεται εξολοκλήρου για την εκπόνηση Διπλωματικής 
Ερευνητικής Εργασίας (Δ.Ε.Ε.) από τους μεταπτυχιακούς 
φοιτητές του Προγράμματος. Δικαίωμα προσέλευσης 
στις εξετάσειςτου εκάστοτε μαθήματος έχουν οι φοιτη¬ 
τές που αποδεδειγμένα έχουν παρακολουθήσει τουλά¬ 
χιστον δέκα (10) εβδομάδες σε κάθε μάθημα. Η παρα¬ 
κολούθηση των μαθημάτων στο Ιο και το 2ο εξάμηνο 
είναι υποχρεωτική. Οι παραδόσεις πραγματοποιούνται, 

σύμφωνα με το πρόγραμμα που ανακοινώνεται στην 
αρχή κάθε εξαμήνου. 

ι. Στην αρχή κάθε ακαδημαϊκού έτους ορίζονται από 
την Ε.Δ.Ε. με εισήγηση του Προέδρου οι υπεύθυνοι των 
μαθημάτων, οι οποίοι σύμφωνα με τον παρόντα Κανο¬ 
νισμό Λειτουργίας του Δ.Π.Μ.Σ., έχουν τα παρακάτω 
καθήκοντα: 

- Να συντονίζουν τις εξετάσεις, συλλέγοντας τα θέματα 
από τους διδάσκοντες, να παρίστανται κατά τη διάρκεια 
της εξέτασης δίνοντας τις απαραίτητες διευκρινίσεις και 
να ορίζουν επιτηρητές φροντίζοντας για την ομαλή διε¬ 
ξαγωγή των εξετάσεων. 

- Σε συνεργασία με τη Γραμματεία του Δ.Π.Μ.Σ. να συ¬ 
ντονίζουν τη βαθμολόγηση των γραπτών και να καταθέ¬ 
τουν την τελική βαθμολογία του μαθήματος. 

Σε περίπτωση αδυναμίας του υπευθύνου να συντο¬ 
νίσει τις εξετάσεις, πρέπει για την εύρυθμη λειτουργία 
του προγράμματος, να ορίζει τον αντικαταστάτη του 
ενημερώνοντας ταυτόχρονα τη Γραμματεία του Μ.Δ.Ε. 
κατόπιν κοινής συνεννόησης τους. 

κ. Όταν οι διδάσκοντες κάθε μαθήματος ή εργαστη¬ 
ρίου είναι περισσότεροι του ενός, ορίζεται ένας ως 
συντονιστής του μαθήματος με απόφαση της Ε.Δ.Ε. Ο 
συντονιστής είναι υπεύθυνος για την κατάρτιση του 
προγράμματος των παραδόσεων καθώς και για τον κα¬ 
θορισμό των εξεταστικών διαδικασιών. Ο κάθε διδάσκων 
διορθώνει τις δικές του ερωτήσεις, ο δε τελικός βαθμός 
εξάγεται ως μέσος όρος της βαθμολογίας κάθε διδάσκο¬ 
ντος και κατατίθεται στη γραμματεία του Δ.Π.Μ.Σ από το 
συντονιστή του μαθήματος. 

λ. Κάθε μάθημα περιγράφεται αναλυτικά στο αντίστοι¬ 
χο περίγραμμα μαθήματος που διατίθεται στην ιστοσε¬ 
λίδα του προγράμματος και του Τμήματος Μηχανικών 
Επιστήμης Υλικών. Οι κύκλοι μαθημάτων που παρέχο¬ 
νται είναι οι εξής: 


Ιο εξάμηνο. 


Προσφερόμενα μαθήματα 

Εβδομάδες/ 
ώρες ανά 
εβδομάδα 

Ε(ΙΤ5 

ανά 

μάθημα 

3. Δομή των Υλικών- 
Φυσική και Χημεία Στερεός 
κατάστασης 

13/3 

6 

4. Προχωρημένη Χημεία 
σύνθεσης υλικών- 
Διεργασίες ανόργανων 
στερεών 

13/3 

6 

3. Τεχνικές χαρακτηρισμού 
Υλικών-Αναλυτικές 
Τεχνικές-Ι (Θεωρία) 

13/3 

6 

4. Προηγμένα Υλικά - 
Τεχνολογία Υλικών σε 

Μικρό και Νανοδιαστάσεις 

13/3 

6 

5. Καταλυτικά και Μοριακά 
Υλικά-Διεργασίες 

13/3 

6 

ΣΥΝΟΛΟ 


30 


2ο εξάμηνο. 


Προσφερόμενα μαθήματα 

Εβδομάδες/ 
ώρες ανά 
εβδομάδα 

ΕΈΤ5 

ανά 

μάθημα 

6. Εργαστήριο Εισαγωγής 
στην Έρευνα της Χημείας 
και Τεχνολογίας των Υλικών 

13/3 

6 

7. Ιδιότητες Υλικών- 
Εργαστηριακές ασκήσεις 

13/3 

6 

8. Τεχνικές χαρακτηρισμού 
Υλικών- Αναλυτικές 
Τεχνικές-ΙΙ (Εργαστηριακές 
ασκήσεις) 

13/3 

6 

9. Διπλωματική 
Μεταπτυχιακή (Δ.Μ.Ε.)-Ι 

13/12 

12 

ΣΥΝΟΛΟ 


30 


3ο εξάμηνο. 


Προσφερόμενα μαθήματα 

Εβδομάδες/ 
ώρες ανά 
εβδομάδα 

ΕΘΤ5 

ανά 

μάθημα 

10. Διπλωματική Μεταπτυ¬ 
χιακή (Δ.Μ.Ε.)-ΙΙ 

13/30 

30 

ΣΥΝΟΛΟ 


30 


Άρθρο 11 
Διδάσκοντες 

Οι διδάσκοντες του Δ.Π.Μ.Σ. πρέπει να προέρχονται 
κατά τουλάχιστον το ογδόντα τοις εκατό (80%) από μέλη 
Δ.Ε.Π. και Ε.Ε.Π., Ε.ΔΙ.Π. ή διδάσκοντες σύμφωνα με το 
π.δ. 407/1980 (Α' 112) ή το άρθρο 19 του ν. 1404/1983 
(ΑΊ73) ή την παρ. 7 του άρθρου 29 του ν. 4009/2011, ή 
αφυπηρετήσαντα μέλη Δ.Ε.Π. των συνεργαζόμενωνΤμη¬ 
μάτων, οι οποίοι πρέπει να είναι κάτοχοι διδακτορικού 
διπλώματος. Εφόσον τα ανωτέρω μέλη δεν επαρκούν, 
η Ε.Δ.Ε. με αιτιολογημένη απόφαση της αποφασίζει την 
ανάθεση διδακτικού έργου σε μέλη Δ.Ε.Π. άλλωνΤμημά- 
τωντου ιδίου Α.Ε.Ι. ή την πρόσκληση μελών Δ.Ε.Π. άλλων 
Α.Ε.Ι. ή ερευνητών από ερευνητικά κέντρα του άρθρου 
13Α του ν. 4310/2014 (Α' 258). 

Άρθρο 12 

Διαδικασία Εκπόνησης και Εξέτασης της 
Μεταπτυχιακής Διπλωματικής Εργασίας 
α. Την ευθύνη της καθοδήγησης της έρευνας του/της 
Μ.Φ. καθώς και του ελέγχου της πορείας των σπουδών 
του έχει ο επιβλέπων καθηγητής ο οποίος ορίζεται όπως 
περιγράφεται στο άρθρο 9 παράγραφος (β) του παρό¬ 
ντος κανονισμού. 

β. Ο επιβλέπων καθηγητής προτείνει το θέμα της Με¬ 
ταπτυχιακής Διπλωματικής Εργασίας του Μ.Φ. όπως 
επίσης περιγράφεται στο άρθρο 9 παράγραφος (β) του 
παρόντος κανονισμού. 

γ. Ο μέγιστος αριθμός Μ.Φ. του προγράμματος που 
μπορεί να επιβλέπει ταυτόχρονα ένας επιβλέπων καθη¬ 
γητής ορίζεται σε πέντε (5). 

δ. Η ολοκλήρωση της Μεταπτυχιακής Διπλωματικής 
Εργασίας και η συγγραφή της γίνονται κατά το Γ'εξάμηνο 
ενώ η παρουσίαση της γίνεται το νωρίτερο στο τέλος 
του εξαμήνου. 

ε. Ο Μ.Φ. υποβάλλει ένα (1) αντίτυπο της Μεταπτυχια¬ 
κής Διπλωματικής Εργασίας σε έντυπη και ηλεκτρονική 
μορφή στην Ε.Δ.Ε. καθώς και, συνολικά, τρία (3) αντίτυπα 
στον επιβλέποντα και τα 2 μέλη της τριμελούς επιτροπής. 

στ. Εντός προθεσμίας τριάντα (30) ημερών από την 
υποβολή των αντιτύπων της Μεταπτυχιακής Διπλω¬ 
ματικής Εργασίας, όπως αναφέρεται στην παραπάνω 
παράγραφο (ε), ο επιβλέπων καθηγητής συγκαλεί την 
τριμελή εξεταστική επιτροπή με ειδική πρόσκληση, η 
οποία κοινοποιείται στις ΓραμματείεςτωνΤμημάτωνπου 
συμμετέχουν στο παρόν Δ.Π.Μ.Σ. και σε όλους τους δι¬ 
δάσκοντες και Μ.Φ. του Δ.Π.Μ.Σ., και ανακοινώνει τον 
χρόνο (ημέρα και ώρα) και τόπο (την αίθουσα του Τμή¬ 
ματος) της εξέτασης. Η πρόσκληση αναρτάται επίσης 
στην ιστοσελίδα του Δ.Π.Μ.Σ. 

ζ. Ο/Η Μ.Φ. οφείλει να παρουσιάσει δημόσια τη Μετα¬ 
πτυχιακή Διπλωματική Εργασία του ενώπιον της τριμε¬ 
λούς επιτροπής σύμφωνα με άρθρο 34 του ν. 4485/2017 
(ΦΕΚ114 τ. Α'). Στη συνέχεια γίνεται η βαθμολόγηση της 
Μεταπτυχιακής Διπλωματικής Εργασίας και ο τελικός 
βαθμός προκύπτει από τον μέσο όρο της βαθμολογίας 
των τριών βαθμολογητών. Η μεταπτυχιακή διπλωμα¬ 
τική εργασία αξιολογείται ως προς τον ερευνητικό της 
προσανατολισμό, την επιστημονική μεθοδολογία συλ¬ 
λογής των αποτελεσμάτων, την παρουσίαση της βιβλι¬ 
ογραφίας και των ερευνητικών αποτελεσμάτων αυτής 
καθώς και της προφορικής της παρουσίασης. Για την 
έγκριση της Μεταπτυχιακής Διπλωματικής Εργασίας και 
της απονομής του Δ.Μ.Σ. απαιτείται η σύμφωνη γνώμη 
δύο (2) τουλάχιστον μελών της εξεταστικής επιτροπής. 
Απαιτείται βαθμολογία τουλάχιστον 5. Στο τέλος της 
διαδικασίας, ο επιβλέπων συντάσσει ειδικό πρακτικό 
υπογεγραμμένο από όλα τα παρόντα μέλη της στο οποίο 
αναγράφεται ο βαθμός και το οποίο υποβάλλει στην 
Ε.Δ.Ε. Η Μεταπτυχιακή Διπλωματική Εργασία, αναρτάται 
στην ιστοσελίδα του Δ.Π.Μ.Σ. με σύμφωνη γνώμη του/ 
της Μ.Φ. 

Άρθρο 13 

Αξιολόγηση της απόδοσης 
α. Οι διδάσκοντες είναι υποχρεωμένοι να καταθέτουν 
τη βαθμολογία το αργότερο δύο εβδομάδες μετά την 
εξέταση. 

β. Η αξιολόγηση της απόδοσης των Μ.Φ στις εξετάσεις 
των θεωρητικών και εργαστηριακών μαθημάτων γίνεται 
με βάση την δεκαβάθμια κλίμακα και με ακρίβεια 0,5, 
όπως φαίνεται στον παρακάτω πίνακα. 

γ. Ο τελικός βαθμός του τίτλου Δ.Μ.Σ προκύπτει ως 
εξής: 

Οι συντελεστές βαρύτητας των μαθημάτων είναι τα 
Ε0Τ5του κάθε μαθήματος. Ο βαθμός Δ.Μ.Σ. υπολογίζε¬ 
ται σύμφωνα με την παρακάτω εξίσωση: 


Βαθμός Δ.Μ.Σ. = (Βαθμός Μαθήματος 1 χ Συντ. Βα- 
ρύτ. 1 + Βαθμός Μαθήματος 2 χ Συντ. Βαρύτ 2 +...+ 
Βαθμός Εργασίας χ Συντ. Βαρύτ. Εργασίας) / Συνολικός 
Αριθμός Συντελεστών Βαρύτητας 

Βαθμός Δ.Μ.Σ. = Σ (ΕΟΤδ μαθήματος) *( βαθμός μαθήματος) 
Σ (ΕΟΤ5 μαθημάτων) 

Άρθρο 14 

Διαδικασία απονομής Δ.Μ.Σ 
α. Για την απονομή Δ.Μ.Σ απαιτείται η επιτυχής εξέτα¬ 
ση στα προβλεπόμενα από το πρόγραμμα μαθήματα, 
σε συνδυασμό με τη συμμετοχή του Μ.Φ στο σύνολο 
των εκπαιδευτικών και ερευνητικών δραστηριοτήτων 
που έχουν ειδικά οριστεί γι' αυτόν, καθώς επίσης και η 
επιτυχής υποστήριξη της Μεταπτυχιακής Διπλωματικής 
Εργασίας. 

β. Η Ε.Δ.Ε εγκρίνει το Δ.Μ.Σ για κάθε Μ.Φ. και η απονο¬ 
μή του γίνεται σε ειδική επίσημη τελετή σε συνεργασία 
με τις διοικητικές αρχές του Πανεπιστήμιου Ιωαννίνων. 
Στο δίπλωμα εμφανίζεται ο βαθμός με ακρίβεια 0,5 κα¬ 
θώς και η διάκριση 'Καλώς -Λίαν Καλώς -Άριστα', σύμφω¬ 
να με την κλιμάκωση του παρακάτω πίνακα: 


Τελική Κλιμάκωση 
της Βαθμολογικής Αξιολόγησης 

8.5-10 

Άριστα 

6.5-8.4 

Λίαν καλώς 

5.0-6.4 

Καλώς 


Άρθρο 15 

Καθήκοντα διδασκόντων 
Κάθε διδάσκων στο Δ.Π.Μ.Σ θα πρέπει: 
α. Να εξαντλεί τις υπάρχουσες προϋποθέσεις και 
δυνατότητες και να ανευρίσκει πρόσθετες, ώστε η κι¬ 
νητικότητα του προγράμματος να είναι συνεχής και 
παραγωγική. 

β. Να προασπίζει την αξία και το κύρος της επιστη¬ 
μονικής και ερευνητικής διαδικασίας, οριοθετώντας με 
σαφήνεια προς κάθε κατεύθυνση την ενδεδειγμένη πο¬ 
ρεία κατάκτησης της επιστημονικής γνώσης μέσα από 
εργώδη αναζήτηση και μελέτη. 

γ. Να επεκτείνει διαρκώς τις γνωστικές του δυνατότη¬ 
τες στον ευρύτερο χώρο των συναφών επιστημονικών 
πεδίων, προκειμένου να είναι σε θέση να προσφέρει 
σύνθετη, διεπιστημονική σύγχρονη γνώση. 

δ. Να είναι προσιτός και συνεργάσιμος με τους Μ.Φ. και 
να παρέχει χωρίς διακρίσεις τις γνώσεις και τις εμπειρίες 
του ώστε να διασφαλίζεται η επιτυχής πορεία υποψηφί¬ 
ων νέων επιστημόνων στις σπουδές τους. 

ε. Να παρουσιάζει σαφές σχέδιο μαθήματος με οδη¬ 
γίες, βιβλιογραφία και εμπλουτισμένο θεματολόγιο 
σύμφωνα με τη διεθνή πρακτική, ώστε η διδακτέα ύλη 
να καλύπτει επαρκώς τις επιστημονικές απαιτήσεις του 
αντικειμένου. 

στ. Να διευκολύνει τους Μ.Φ. στην επικοινωνία τους 
με όλους τους διδάσκοντες και όπου είναι δυνατόν, με 

τις ερευνητικές τους δραστηριότητες για να αποκτούν 
πρόσθετες πολύπλευρες εμπειρίες από επιστήμονες δι¬ 
αφορετικών γνωστικών αντικειμένων. 

ζ. Να υποδεικνύει την αναγκαιότητα της μεθοδικής 
προετοιμασίας και του σχεδιασμού της επιστημονικής 
έρευνας που απαιτεί το πρόγραμμα, με γνώμονα την 
επιτυχή έκβαση της αλλά και την προοπτική παραγωγής 
αποτελεσμάτων υψηλού επιπέδου. 

η. Να συμμετέχει ως επιβλέπων καθηγητής ενεργά 
στην οργάνωση της παρουσίασης της ερευνητικής 
πρότασης κάθε μεταπτυχιακού φοιτητή, με στόχο τον 
έλεγχο των δυνατοτήτων και προοπτικών της έρευνας 
και τη βελτίωση των μεθοδολογικών της απαιτήσεων. 

θ. Να οργανώνει συζήτηση των αποτελεσμάτων των 
εξετάσεων ή εργασιών, με στόχο τη μεγιστοποίηση της 
μάθησης μέσα από τον εντοπισμό των λαθών και την 
παραδειγματική παρουσίαση εξαίρετων επιδόσεων. 

ι. Να επιτρέπει τη δυνατότητα της αυτο-αξιολόγησης 
και της ετερο-αξιολόγησης με στόχο την καλλιέργεια της 
αντικειμενικότητας της κρίσης και την απόκτηση εμπει¬ 
ριών συνυπευθυνότητας και αυτοκριτικής. 

ια. Να έχει την τελική ευθύνη της επιλογής του θέματος 
έρευνας για κάθε έναν από τους υπό επίβλεψη μεταπτυ¬ 
χιακούς φοιτητές του και να εξαντλεί τις δυνατότητες 
επιτυχούς έκβασης της, ανεξάρτητα από τον υπόλοιπο 
φόρτο εργασίας. 

ιβ. Να ενημερώνει έγκαιρα τη Σ.Ε του Δ.Π.Μ.Σ σε περί¬ 
πτωση που για οποιαδήποτε λόγο αδυνατεί να αναλάβει 
την επίβλεψη ενός Μ.Φ., ώστε η επίβλεψη να ανατίθεται 
σε άλλον διδάσκοντα. 

Άρθρο 16 

Υποχρεώσεις και Δικαιώματα Φοιτητών 
Ακαδημαϊκές υποχρεώσεις 

Κάθε Μ.Φ. θα πρέπει να είναι σε θέση να κατανοεί και 
να αποδέχεται εν δυνάμει τις εξής βασικές προϋποθέσεις 
της συμμετοχής του στο Δ.Π.Μ.Σ: 

α. Η προθυμία να συνεργάζεται τόσο με τον επιβλέπο- 
ντα καθηγητή του όσο και με κάθε άλλο διδάσκοντα ή 
ερευνητή του Προγράμματος για θέματα που άπτονται 
της ερευνητικής του επιμόρφωσης και της επιστημονι¬ 
κής του κατάρτισης. 

β. Η συνεργασία του με τον επιβλέποντα καθηγητή εί¬ 
ναι αυτονόητη και καθοριστική για το σχεδίασμά και την 
υλοποίηση των ατομικών στόχων των σπουδών και της 
ερευνητικήςτου δραστηριοποίησης, χωρίς βέβαια αυτό 
να του στερεί το αναφαίρετο δικαίωμα να έχει άποψη και 
να τη διατυπώνει άμεσα και δημιουργικά. 

γ. Η αποφασιστικότητα του για πρόοδο και ανέλιξη 
σε καμία περίπτωση δεν μπορεί να υποκαταστήσει το 
ακαδημαϊκό ήθος, την επιστημονική συνέπεια και την 
αντικειμενικότητα, με την οποία αντιμετωπίζει κάθε εύ¬ 
λογη δυσκολία ή απαίτηση του Δ.Π.Μ.Σ. 

δ. Η συμμετοχή του στις προγραμματισμένες ή έκτα¬ 
κτες δραστηριότητες του Δ.Π.Μ.Σ., είτε αυτές οδηγούν 
σε προβλεπόμενη αξιολόγηση είτε είναι γενικού επιμορ¬ 
φωτικού χαρακτήρα, πρέπει να είναι πρόθυμη, ανελλιπής 
και δημιουργική. 


ε. Οι Μ.Φ του Δ.Π.Μ.Σ δεν μπορούν να είναι εγγεγραμ¬ 
μένοι σε άλλο Μεταπτυχιακό Πρόγραμμα Σπουδών, ενώ 
μπορούν παράλληλα να είναι εγγεγραμμένοι σε Διδακτο¬ 
ρικό Πρόγραμμα Σπουδών. 

Δικαιώματα 

α. Οι Μ.Φ. συμμετέχουν δια των εκπροσώπων τους στα 
συλλογικά πανεπιστημιακά όργανα λήψης αποφάσεων 
και στα εκλεκτορικά σώματα ανάδειξης πανεπιστημια¬ 
κών αρχών. 

β. Οι Μ.Φ. δικαιούνται υγειονομικής περίθαλψης, σί¬ 
τισης, και διευκολύνσεων για τις μετακινήσεις τους κατ' 
αναλογία προς τους προπτυχιακούς φοιτητές. Οι διευ¬ 
κολύνσεις αυτές μπορούν να γίνονται εντός των ορίων 
που επιτρέπει ο Εσωτερικός Κανονισμός Μεταπτυχιακών 
Σπουδών του Πανεπιστημίου Ιωαννίνων. 

Άρθρο 17 

Υλικοτεχνική Υποδομή 

Η υλικοτεχνική υποδομή που θα διατεθεί για τις ανά¬ 
γκες του Δ.Π.Μ.Σ. είναι η παρακάτω: 

α. Αίθουσες διδασκαλίας: θα χρησιμοποιηθούν αίθου¬ 
σες διδασκαλίας των Τμημάτων Μηχανικών Επιστήμης 
Υλικών, Χημείας, Φυσικής του Πανεπιστημίου Ιωαννί¬ 
νων. 

β. Εργαστήρια: θα χρησιμοποιηθούν τα φοιτητικά και 
ερευνητικά εργαστήρια των Τμημάτων Μηχανικών Επι¬ 
στήμης Υλικών, Χημείας, Φυσικής του Πανεπιστημίου 
Ιωαννίνων. 

γ. Η Κεντρική βιβλιοθήκη του Πανεπιστημίου Ιωαν¬ 
νίνων. 

δ. Οργανολογία: Στο Πανεπιστήμιο Ιωαννίνων υπάρ¬ 
χει και λειτουργεί το «Δίκτυο Οριζοντίων Εργαστηρια¬ 
κών Μονάδων και Κέντρων του Πανεπιστημίου Ιωαν¬ 
νίνων». 

Αυτό περιλαμβάνει σήμερα μονάδες πολλές από τις 
οποίες στεγάζονται στους χώρους τωνΤμημάτων Χημεί¬ 
ας, Φυσικής και Μηχανικών Επιστήμης Υλικών. Από αυτές 
οι άμεσα σχετιζόμενες με το αντικείμενο του Δ.Π.Μ.Σ. 
είναι: 

- Μονάδα Ηλεκτρονικής Μικροσκοπίας Σάρωσης 

- Μονάδα Περίθλασης Ακτίνων-Χ κόνεως 

- Μονάδα Περίθλασης Ακτίνων-Χ μονοκρυστάλλου 

- Μονάδα Φασματοσκοπίας Φθορισμού Ακτίνων-Χ 

- Μονάδα Φασματομετρίας Μαζών 

- Κέντρο Εφαρμογών Εθβθγ 

- Μονάδα Μαγνητικών Μετρήσεων 

- Μονάδα θερμικής Ανάλυσης 

- Κέντρο Επιστημονικών Προσομοιώσεων 

- Μονάδα Αυτοματοποιημένης Οργανικής Σύνθεσης 

- Μονάδα Ηλεκτρονικής Μικροσκοπίας Σάρωσης/Δι- 
έλευσης 

Άρθρο 18 

Κόστος Λειτουργίας 

Δεν προβλέπονται τέλη φοίτησης στο Δ.Π.Μ.Σ. Το ετή¬ 
σιο κόστος λειτουργίας του που αφορά στις λειτουργι¬ 
κές δαπάνες ανέρχεται στο ποσό των 42.000 €/έτος και 
αναλύεται σε κατηγορίες δαπανών ως εξής: 

Αναμενόμενες Εισροές 

Ποσό (€) 

Αναμενόμενες Εκροές 

Ποσό (€) 

Τακτικός Προϋπολογισμός 
Πανεπιστημίου Ιωαννίνων 

7.000 

Δαπάνες 
εξοπλισμού και 
λογισμικού 

0 

Προϋπολογισμός Δ.Π.Μ.Σ. του 
Υπουργείου Παιδείας, Έρευνας και 
Θρησκευμάτων 

7.000 

Δαπάνες 
χορήγησης δύο 
(2) υποτροφιών 
σε Μ.Φ. 

14.400 
(2x600x12 
= 14.400) 

Δωρεές, παροχές, 
κληροδοτήματα, κλπ 

Κατ'εκτίμηση 

1.000 

Δαπάνες 

αναλωσίμων 

20.000 

Ειδικός Λογαριασμός Κονδυλίων 
Έρευνας (Ε.Λ.Κ.Ε.)του 
Πανεπιστημίου Ιωαννίνων 

Κατ'εκτίμηση 

1 υποτροφία 
(1x600x12=7.200)7.200 

Δαπάνες 
μετακινήσεων 
διδασκόντων του Δ.Π.Μ.Σ. 

4.000 

Ερευνητικά προγράμματα μελών 
ΔΕΠ Δ.Π.Μ.Σ. 

Κατ'εκτίμηση αναλώσιμα 
συμβάσεις-υποτροφίες σε Μ.Φ. 
Μετακινήσεις Διδασκόντων 
20.000 

Δαπάνες μετακινήσεων 
φοιτητών του Δ.Π.Μ.Σ. για 
εκπαιδευτικούς σκοπούς 

3.800 

Γενικό Σύνολο 

42.200 


42.200 


Άρθρο 19 

Αξιολόγηση 

Στο τέλος κάθε εξαμήνου πραγματοποιείται αξιολόγηση κάθε μαθήματος και κάθε διδάσκοντος από τους Μ.Φ. 
Γίνεται χρήση του ειδικού ερωτηματολογίου του Ιδρύματος ως διαγνωστικού εργαλείου για την αποτίμηση του εκ¬ 
παιδευτικού έργου.Το ερωτηματολόγιο περιλαμβάνει ερωτήσεις που αποσκοπούν στην αποτίμηση της "Ποιότητας 
διδασκαλίας" και του "Περιεχομένου και της οργάνωσης των μαθημάτων". Αποτελείται από ερωτήσεις κλειστού 
τύπου οι οποίες επιτρέπουν την ποσοτικοποίηση των αποτελεσμάτων, αλλά και ανοιχτού τύπου για να δώσει τη 
δυνατότητα στους Μ.Φ. να εκφράσουν ανοιχτά τα προβλήματα που έχουν αντιμετωπίσει αλλά και πιθανές ιδέες 
τους για τη βελτίωση του μαθήματος. 

Υπεύθυνη για τη διαδικασία της αξιολόγησης του εκπαιδευτικού έργου είναι η Επιτροπή Αξιολόγησης/Αποτίμησης 
του εκπαιδευτικού έργου, η οποία ορίζεται σε συνεδρίαση της Συνέλευσης του επισπεύδοντοςΤμήματος Μηχανικών 
Επιστήμης Υλικών του παρόντος Δ.Π.Μ.Σ. Τα ερωτηματολόγια μοιράζονται, από μέλη της επιτροπής, στην αίθουσα 
διδασκαλίας το τελευταίο δεκαπεντάλεπτο μιας διδακτικής ώρας, συμπληρώνονται από τους/τις Μ.Φ., συλλέγονται, 
καταμετρούνται επιτόπου και τοποθετούνται σε φάκελο ο οποίος σφραγίζεται και παραδίδεται στον Πρόεδρο της 
επιτροπής. Ο Πρόεδρος παραδίδει το σφραγισμένο φάκελο για επεξεργασία στην αρμόδια μονάδα επεξεργασίας 
(ΜΟΔΙΠ). Η μονάδα επεξεργασίας επιστρέφει τα αποτελέσματα της αξιολόγησης στον Πρόεδρο της Επιτροπής, ο 
οποίος τα κοινοποιεί σε κάθε διδάσκοντα ξεχωριστά. 

Με τη λήξη της θητείας της Ε.Δ.Ε., με ευθύνη του απερχόμενου Διευθυντή, συντάσσεται αναλυτικός απολογισμός 
του ερευνητικού και εκπαιδευτικού έργου του Δ.Π.Μ.Σ., καθώς και των λοιπών δραστηριοτήτων του. 

Εκτός από τις διαδικασίες εσωτερικής αξιολόγησης, εξωτερική ακαδημαϊκή αξιολόγηση διενεργεί ανά πενταετία 
εξαμελής Επιστημονική Συμβουλευτική Επιτροπή (Ε.Σ.Ε.) σύμφωνα με το άρθρο 45 του ν. 4485/2017 (ΦΕΚ 114τ. Α'). 

Άρθρο 20 

Χρονική διάρκεια του Δ.Π.Μ.Σ. 

ΤοΔ.Π.Μ.Σ. θα λειτουργήσει από το ακαδημαϊκό έτος 2018-2019, σύμφωνα με το ν. 4485/4-8-2017 (ΦΕΚ 114/τ.Α7 
4-8-2017) με πενταετή διάρκεια. Εφόσον στο τέλος της πενταετίας η αξιολόγηση του προγράμματος από την εξαμελή 
Επιστημονική Συμβουλευτική Επιτροπή (Ε.Σ.Ε.) είναι θετική, συνεχίζει για μία ακόμη πενταετία. 

Άρθρο 21 

Συμπληρωματικές ρυθμίσεις 

Επί μέρους θέματα τα οποία δεν αντιμετωπίζονται στα σχετικά άρθρα των νόμων και των υπουργικών αποφάσεων 
που αναφέρονται στις γενικές διατάξεις αυτού του κανονισμού και αφορούν ειδικές ρυθμίσεις ή λειτουργικά θέματα 
του Δ.Π.Μ.Σ., θα αντιμετωπίζονται μετά από εισήγηση Σ.Ε. και απόφαση της Ε.Δ.Ε. καθώς επίσης και από τις γενικές 
ρυθμίσεις για τις μεταπτυχιακές σπουδές, εκ μέρους της Διοίκησης του Παν/μίου Ιωαννίνων. 













21320 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 949/01.06.2018 


Άρθρο 22 

Μεταβατικές διατάξεις 

Οι Μ.Φ. που εισήχθησαν στο Δ.Π.Μ.Σ. έως και το χει¬ 
μερινό εξάμηνο του ακαδημαϊκού έτους 2017-2018 
θα περατώσουν τις σπουδές τους με τις διατάξεις της 
προηγούμενης υπουργικής απόφασης. Οι Μ.Φ. που 
θα εισαχθούν το χειμερινό εξάμηνο του ακαδημαϊκού 
έτους 2018-2019 ακολουθούν τις διατάξεις της παρού¬ 
σας υπουργικής απόφασης. Οσα θέματα δε ρυθμίζονται 


στην παρούσα απόφαση θα ρυθμίζονται από τα αρμόδια 
όργανα, σύμφωνα με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 4 Μάί'ου 2018 
Ο Πρύτανης 
ΓΕΩΡΓΙΟΣ ΚΑΨΑΛΗΣ 

